भास्कर रामचंद्र भालेराव
भास्कर रामचंद्र भालेराव

भास्कर रामचंद्र भालेराव हे ग्वाल्हेर संस्थानात नायब सुभेदार होते. इतिहास विषयक काही ग्रंथाचे लेखन त्यांनी केले. 
महादजी शिंदे यांचे सेनापती व काही काळ दिल्लीचे किल्लेदार असलेले खंडेराव हरी यांच्या घराण्यात भास्कर भालेराव ह्यांचा जन्म झाला. अनेक ठिकाणी फिरून नाणी , कागदपत्रे, जुने ग्रंथ ह्यांच्या संग्रह त्यांनी केला. ह्या साधनांवर लेखन करून माळवा प्रांत व मध्य भारतातील मराठेशाहीच्या ऐतिहासिक घटनांवर प्रकाश टाकला. 
महादजी शिंदे ह्यांच्या कवितांचे संशोधन करून , राजकारणी , मुत्सद्दी, योद्धा म्हणून प्रसिद्ध असलेल्या महादजींच्या साहित्यिक अंगाची ओळख त्यांनी करून दिली.

विजय , चित्रमयजगत , जयाजीप्रताप, धर्मसेवक, महारथी, हितचिंतक ह्या नियतकालिकांचे संपादन भा.रा.भालेराव यांनी केले.

ग्रंथसंपदा 
 राजकवी महाराज महादजी शिंदे उर्फ पाटिलबाबा आलिजाबहाद्दर कृत कविता , १९२१
 मराठ्यांचे श्रेष्ठत्व , १९२३
 मराठ्यांचा देशाभिमान अर्थात मराठेशाही बुडाल्यांची मीमांसा 

इतिहासकार
मराठी लेखक
इ.स. १८९५ मधील जन्म